***Проект!***

**ОБЩИНА БЯЛА СЛАТИНА**

******

**ПЛАН ЗА ДЕИСТВИЕ ЗА**

**ОБЩИНСКИТЕ КОНЦЕСИИ**

**НА ТЕРИТОРИЯТА НА ОБЩИНА БЯЛА СЛАТИНА ЗА ПЕРИОДА**

**2019 - 2020 ГОДИНА**

**I. ОБЩИ ПОЛОЖЕНИЯ**

Политиката за общинските концесии на община Бяла Слатина се определя от Общинския съвет Бяла Слатина, който приема с решение План за действие за общинските концесии на територията на община Бяла Слатиназа определен прогнозен период. Със Закона за концесиите /ЗК/ е определено, че правомощията на концедент за общинските концесии се изпълняват от кметовете на общини, но за осигуряване на административен контрол и гарантиране защитата на обществения интерес е предвидено съответният общински съвет да одобрява основните актове, свързани с възлагането и изпълнението на общинските концесии – откриването и прекратяването на процедура, както и изменението и прекратяването на концесионните договори. Със ЗК на общинските съвети е възложено да одобряват годишни отчети на кметовете на общини относно изпълнението на включените в Плана за действие проекти и на концесионните договори за общинските концесии.

Кметът на Община Бяла Слатина изпълнява политиката за общински концесии на територията на община Бяла Слатина и осъществява правомощията на концедент за общинските концесии. С разработването и приемането на плана за действие за общинските концесии на община Бяла Слатина ще се осигури възможност за оптимално разпределение на публичните средства и ресурси, които ще се използват при възлагането на концесии, както и за планиране в бюджетите на концедентите на плащанията, предвидени при концесии с плащания. Плановете ще предоставят и предварителна информация за строителството и за услугите, които ще се възлагат чрез концесии, както и за обектите, които ще се предоставят за ползване чрез концесия. По този начин се създават условия и за икономическите оператори своевременно да планират и подготвят участието си в изпълнението на съответните проекти.

Предложението за включване на проекти за концесии в плана за действие следва да съдържа информация за:

1. Наименование на проекта за концесия
2. Описание на проекта за концесия, което съдържа:

а) целите, които ще се постигнат с възлагане на концесията, включително целите, включени в Националната стратегия за развитие на концесиите;

б) оценка на съответствието на целите по буква „а“ с целите и приоритетите на Националната стратегия за развитие на концесиите, както и съответствието с други стратегически и програмни документи , когато е приложимо;

в) териториален обхват на концесията- място на изпълнение на строителството или услугите, а когато е приложимо- и местонахождението на обекта на концесията;

г) обект на концесията, вид и право на собственост, когато е приложимо;

д) кръга на потребителите;

е) очаквани резултати от изпълнението на проекта;

3. Прогнозните данни по чл.10, ал.2 от Наредба за изискванията за определяне на финансово- икономическите елементи на концесията;

4. Годината, през която се планира откриване на процедурата за определяне на концесионер.

Съдържанието на плановете се определя по години и може да се изменя и допълва текущо.

**II. ПЛАН ЗА ДЕЙСТВИЕ ПО БЕЗОПАСНОСТ И СИГУРНОСТ НА КОНЦЕСИОННИТЕ ОБЕКТИ**

Видно от извадката от Регистъра на концесиите на община Бяла Слатина към момента има действащи четири общински концесии за услуги за язовири на територията на общината.

В срок до 31.03.2019г. да бъдат извършени протоколирани проверки за състоянието и сигурността на концесионните обекти, като се проверяват стените, изпусквателните кранове, системите за източване, проходимостта на преливниците, сухия и мокрия откос на общинските язовири.

**III. ПЛАН ЗА ДЕЙСТВИЕ ПО ИЗПЪЛНЕНИЕ НА КОНЦЕСИОННИТЕ ДОГОВОРИ**

Ползването на обекта на концесията се извършва само с оглед посочения предмет на концесията – развиване на регламентирани стопански дейности, като при тяхното осъществяване концесионерът е длъжен да спазва нормативните изисквания, свързани с поддържането на съоръженията от хидротехническата инфраструктура и опазването на околната среда. Всяка техническа, режимна и друга документация, свързана с обекта на концесията се води от концесионера, който следва да я предоставя на концедента при писмена покана. Концесионерът ползва концесионната площ в съответствие с екологичните и технологични изисквания за съхранение и опазване на язовира като хидротехническо съоръжение и да не допуска неправилна експлоатация, която може да доведе до увреждане на обекта. При изпълнение на концесията, концесионерът е длъжен да спазва изискванията, свързани с опазването на околната среда, националната сигурност и отбрана на страната, защитените със закон територии и обекти, както и обществения ред, установени съгласно действащото законодателство.

**IV. ПРОЕКТИ ЗА КОНЦЕСИИ**

Община Бяла Слатина не предвижда сключването на концесионни договори за строителство и услуги за периода до края на 2019г., както и не се очакват публични средства за плащания, включително и от европейските структурни и инвестиционни фондове.

**V. ВИЗИЯ ЗА РАЗВИТИЕТО НА КОНЦЕСИИТЕ**

Съгласно визията за развитие на концесиите в Република България, която е заложена и в Националната стратегия, е концесията да се превърне в действащ инструмент за дългосрочното структурно развитие на публичната инфраструктура и услуги. Идеята е това да доведе до подобряване управлението на публичната собственост на държавата и на общините, като допринесе за нарастване на конкуренцията на вътрешния пазар и използване на възможностите, както и опита на икономическите оператори за постигане на ефикасност и иновации, което да способства за устойчивото икономическо и социално развитие, респективно осигуряване на нови възможности за повишаване трудовата заетост в община Бяла Слатина.

**Р Е Г И С Т Ъ Р**

**НА КОНЦЕСИИТЕ НА ОБЩИНА БЯЛА СЛАТИНА**

|  |  |
| --- | --- |
| **Рег.номер в НКР** | Наименование и предмет на концесията |
| **А- 000818** | общинска концесия за услуга за язовир представляващ ПИ 000818 в землището на с.Габаре, община Бяла Слатина, област Враца, предоставена на "Елена НВ" ЕООД за срок от 25 години от 30.06.2017г. |
| **А- 000819** | общинска концесия за услуга за язовир представляващ ПИ 000089 в землището на с.Соколаре, община Бяла Слатина, област Враца, предоставена на "Анатоли Савчев" ЕООД за срок от 25 години от 30.06.2017г. |
| **А- 000817** | общинска концесия за услуга за язовир представляващ ПИ 000079 в землището на с.Тлачене, община Бяла Слатина, област Враца, предоставена на "Габриела 2017" ЕООД за срок от 25 години от 30.06.2017г. |
| **А- 000848** | общинска концесия за услуга за язовир представляващ ПИ 000622 в землището на с.Търнава, община Бяла Слатина, област Враца, предоставена на "Димитър Вельовски" ЕООД за срок от 25 години от 26.03.2018г. |